open-index/open-wikipedia-markdown huggingface dataset:
சித்தேரி

**சித்தேரி** (*Sitheri or Sitteri*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு மலைக்கிராமம் ஆகும். இது கடல் மட்டத்தில் இருந்து 3,600 அடி உயரத்தில் அமைந்துள்ளது. 

## அமைவிடம்
சித்தேரி மாவட்ட தலைநகரான தருமபுரியிலிருந்து 75 கிலோமீட்டர் தொலைவிலும், பாப்பிரெட்டிப்பட்டியில் இருந்து 26 கிலோமீட்டர் தொலைவிலும் உள்ளது. சித்தேரி, அரூரில் இருந்து 25 கிலோமீட்டர் தொலைவில் உள்ளது. 13, 25, 27 ஆகிய வழித்தட எண்கள் கொண்ட பேருந்துகள் போக்குவரத்து வசதிக்காக பயன்படுத்தப்படுகின்றன. சித்தேரி மலை அடிவாரத்தில் வள்ளிமதுரை அமைந்துள்ளது. அதை அடுத்து 12 கிலோமீட்டர்கள் மலை மீது பயணம் செய்ய வேண்டும். மலை அடிவாரத்தில் தோல்தூக்கி என்னும் கிராமம் அமைந்துள்ளது.

## மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் 1,842 வீடுகளும் 8,370 மக்களும் வாழ்கின்றனா். இதில் 4,308 பேர் ஆண்களும், 4,062 பேர் பெண்களும் ஆவா்.

## மேற்கோள்கள்

பகுப்பு:தர்மபுரி மாவட்டத்திலுள்ள கிராமங்கள்
பகுப்பு:தமிழ்நாட்டில் உள்ள மலைகள்
சென்றாயம்பட்டி

**சென்றாயம்பட்டி** (*Senrayampatti*)என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது நரிப்பள்ளி ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 80 கிலோமீட்டர் தொலைவிலும், அரூரில் இருந்து 44 கிலோமீட்டர் தொலைவிலும் அமைந்துள்ளது. மேலும்
இவ்வூரானது கடல்மட்டத்தில் இருந்து சராசரியாக 450 மீட்டர் உயரத்தில் இருக்கிறது. இவ்வூரின் அமைவிடம் 12.07°N 78.65°E  ஆகும். 

## மக்கள் வகைப்பாடு
2011 மக்கள் தொகை கணக்கெடுப்பின்படி இக்கிராமத்தில் 101 குடும்பங்களும் 441 மக்களும் வசிக்கின்றனர். இதில் 227 ஆண்களும் 214 பெண்களும் அடங்குவர். இங்கு அரசின் சார்பில் ஊராட்சி ஒன்றிய தொடக்கப்பள்ளி உள்ளது. இப்பள்ளியில் 33 மாணவர்கள் கற்கின்றார்கள்.

## மேற்கோள்

பகுப்பு:தர்மபுரி மாவட்டத்திலுள்ள கிராமங்கள்
பேனசோனிக்

**பேனசோனிக் நிறுவனம்** (*Panasonic Corporation*, パナソニック株式会社) ஒசாக்காவைத் தலைமையிடமாகக் கொண்ட ஒரு சப்பானியப் பன்னாட்டு நிறுவனம். பேனசோனிக் நிறுவனத்தின் முக்கியமான வணிக பொருட்கள் - தொலைக்காட்சிகள், நுகர்வோர் பொருட்கள், மற்றும் பிற மின்னணு சாதனங்கள் ஆகும்.

## மேற்கோள்கள்

பகுப்பு:தொலைதொடர்பு நிறுவனங்கள்
பகுப்பு:தொழில்நுட்ப வணிக நிறுவனங்கள்
பகுப்பு:கணினி வன்பொருள் நிறுவனங்கள்
பகுப்பு:டோக்கியோ பங்குச் சந்தையில் பட்டியலிடப்பட்டுள்ள நிறுவனங்கள்
அமோனியம் இருமாலிப்டேட்டு

**அமோனியம்  இருமாலிப்டேட்டு** *(Ammonium dimolybdate)* என்பது NH4)2Mo2O7 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். வெண்மை நிறத்துடன் உள்ள இச்சேர்மம் தண்ணீரில் கரையக்கூடியதாக  உள்ளது.  தாதுப் பொருட்களில் இருந்து மாலிப்டினம் சேர்மங்கள் தயாரிக்கும் போது இடைநிலைப் பொருளாக அமோனியம்  இருமாலிப்டேட்டு உருவாகிறது.  தாதுப்பொருட்களை வறுக்கும் போது பண்படா மாலிப்டினம் VI) ஆக்சைடுகள் தோன்றுகின்றன. இவற்றில் இருந்து அமோனியா நீர்க் கரைசல் பிரித்தெடுக்கப்பட்டு  அமோனியம் மாலிப்டேட்டு  தயாரிக்கப்படுகிறது. அமோனியம் மாலிப்டேட்டு கரைசலை சூடக்குவதால்  அமோனியம்  இருமாலிப்டேட்டு  உருவாகிறது. உருவான அமோனியம் இருமாலிப்டேட்டு திண்மத்தைத் தொடர்ந்து சூடாக்குவதால் இது சிதைவடைந்து மாலிப்டினம் மூவாக்சைடு உருவாகிறது:
: (NH4)2Mo2O7   →   2 MoO3  +  2 NH3  +  H2O

வேதி அமைப்பைப் பொருத்தவரை, உருக்குலைந்த மாலிப்டினம் மையங்கள் நான்முக வடிவ மாலிப்டினம் மையங்களுடன் இணைந்திருக்கும்  பல்பகுதிச் சேர்மமாக அமோனியம்  இருமாலிப்டேட்டு காணப்படுகிறது.

## மேற்கோள்கள்



பகுப்பு:ஆக்சி எதிர்மின்னயனிகள்
தொப்பூர்

**தொப்பூர்** (*Thoppur*) என்பது இந்தியாவில் உள்ள தமிழ்நாடு மாநிலம், தர்மபுரி மாவட்டத்தில் உள்ள ஒரு மலை சிற்றூர் ஆகும். இது தர்மபுரி மாவட்டத்திற்கும், சேலம் மாவட்டத்திற்கும் இடையேயான மலைச்சரிவின் பள்ளத்தாக்கில் இணைப்புப் பாலமாக தேசிய நெடுஞ்சாலை 44இல், மேட்டூர் அணை சாலை (மா. நெ 20) சந்திப்பில் உள்ளது. இது சேலம் மாநகருக்கு வடக்கே 35 கிலோமீட்டர் (22 மைல்) மற்றும் தர்மபுரி நகருக்கு தெற்கே 20 கிலோமீட்டர் (12 மைல்) தொலைவிலும் உள்ளது.

தொப்பூரானது தொப்பையாறு அணை, முத்தம்பட்டி வீர ஆஞ்சநேயர் கோயில், பெருமாள் கோவில் (வனகுண்ட மலை) ஆகியவற்றுக்காக பெயர் பெற்றது. மேலும் தொப்பூரானது முசுலீம்களின் புனிதத் தலமான  ஹஸ்ரத் சையத் ஷா வலி உல்லா (தொப்பூர் தர்கா) அமைந்துள்ள இடமாகும்.

## போக்குவரத்து
தொப்பூர் தேசிய நெடுஞ்சாலை 44 இல் உள்ளது, இது இந்தியாவின் முக்கிய வடக்கு-தெற்கு நெடுஞ்சாலையாகும்.  இது மேட்டூர் நகரத்தையும் ஈரோடு நகரத்தையும் இணைக்கும் மாநில நெடுஞ்சாலை 20 இன் இணைப்புப் புள்ளியாகும்.  மா. தெ-44, தமிழ்நாட்டில் தர்மபுரி மற்றும் தொப்பூர் இடையே உள்ள கணவாய் சாலையானது, மலைப்பாங்கான சரிவுகள் கொண்ட மோசமான சாலையாகும் இதன் வடிவமைப்பு காரணமாக அபாயகரமான விபத்துகள் ஏற்படுகிறது. எனவே இச்சாலையை அகலப்படுத்த மாவட்ட நிர்வாகம் நடவடிக்கை எடுக்க உள்ளது.

### மக்கள் தொகை
இவ்வூரில் சுமார் 2300 குடும்பங்கள் வசிக்கின்றன. 4883 ஆண்கள் , 4468 பெண்கள் , 1041 குழந்தைகள் உட்பட மொத்தம் 10392 மக்கள்தொகை கொண்டுள்ளது.

## சான்றுகள்

பகுப்பு:தர்மபுரி மாவட்டத்திலுள்ள கிராமங்கள்
ஊராட்சி ஒன்றிய நடுநிலைப் பள்ளி, காளேகவுண்டனூர்

*காளேகவுண்டனூர் ஊராட்சி ஒன்றிய நடுநிலைப்பள்ளி* தமிழ்நாட்டின் தர்மபுரி மாவட்டத்தில் உள்ள நல்லம்பள்ளி ஒன்றியத்தில் உள்ளது. 

## கல்வி
இப்பள்ளியில் முதல் வகுப்பு முதல் எட்டாம் வகுப்பு வரை வகுப்புகள் உள்ளன. இப்பள்ளி 1960 ஆண்டு முதல் செயல்பட்டு வருகிறது. இப்பள்ளியில் தற்போது 130 மாணவர்கள் பயின்று வருகின்றனர். இவர்களுக்கு கற்பிக்க இப்பள்ளியில் தற்போது 6 ஆசிரியர்கள் பணிபுரிந்து வருகின்றனர். இங்கு மாணவர்களுக்கு கல்வியுடன் நன்னெறி, விளையாட்டு, யோகா, நடனம் போன்றவையும் மாணவர்களுக்கு கற்பிக்கப்படுகிறது. இப்பள்ளியில் பயிலும் மாணவர்களுக்கு அரசின் 14 வகையான விலையில்லாப் பொருட்கள் பெற்று வழங்கப்படுகிறது.

## சான்றுகள்

பகுப்பு:தருமபுரி மாவட்டத்திலுள்ள அரசுப் பள்ளிகள்
உபகிரகங்கள் (இந்து சமயம்)

இந்து சமயத்தில் **உபகிரகங்கள்** எனப்படுவது நவக்கிரகங்களின் புத்திரர்கள் ஆவர்.

## குளிகாதி நால்வர்
* குளிகன் - சனியுனுடைய புத்திரர்
* எமகண்டன் - குருவினுடைய புத்திரர்
* அர்த்தப்பிரகரணன் - புதனுடைய புத்திரர்
* காலன் - சூரியனுடைய புத்திரர்

## தூமாதி ஐவர்
* தூமன் - செவ்வாயுடைய புத்திரர் - புகை  சமுகத்தையொத்து  வால்  நட்சத்திரம்  ஆகும்.
* வியதீபாதன் - இராகுவுடைய புத்திரர் - கொள்ளிக்கட்டை  நெருப்பைப்  போல்  காணப்படுவான்.
* பரிவேடன் - சந்திரனுடைய புத்திரர் - சூரிய  சந்தரர்  பிம்ப  அந்தரக்கதனுய்  அவர்கள்  உதிக்கும்போது, அவர்கள்  மண்டலத்தைச்  சுற்றி  பலவித  வர்ணங்களுடன்  வட்ட  வடிவாகக்  காணப்படுவான்.
* இந்திரதனுசு - சுக்கிரனுடைய புத்திரர் - பலவித  வர்ணங்களுடன்  அந்தியில்  கிழக்கிலும் , அதிகாலையில்  மேற்கிலும்  வில்லைப்போல  உலகப்பிரசித்தமாகக்  காணப்படுவான்.
* தூமகேது - கேதுயுடைய புத்திரர் - ஒரோர்காலத்தில்  வால்  நட்சத்திரமாகக்  காணப்படுவான்.

## மூலநூல்
ஜாதக  அலங்காரம் (ஜோதிட நூல்)

## ஆதாரங்கள்


பகுப்பு:இந்து சமயம்
ஐதரசன் எரிபொருள்

**ஐதரசன் எரிபொருள் **மாசுகளை வெளியிடாத தூய்மையான எரிபொருள்**. **அது** ஆக்சிசனுடன் **வினைபுரியும் போது நீர் மூலக்கூறுகளை உருவாக்கும்**. **இந்த நீர் மூலக்கூறுகளை கலன்களில் சேகரித்து வைத்தால் பின்னோக்கு வினை அதாவது நீரிலிருந்து ஐதரசன், ஆக்சிசனை பிரிக்கும் வினைக்கும் பயன்படுத்தலாம்**. **இது பெரும்பாலும் மின்வேதிக்கலன்கள், உள்ளெரி பொறி இயந்திரம் உள்ளிட்டவைககள் மூலம் வானகங்கள், மின்னணு பொருட்களுக்கு மின்னூட்டம் செய்ய  பயன்படுத்தப்படுகிறது**.** இது  விண்கலன்களை உந்த பயன்படுத்தப்படுகின்றது, மேலும் இது வருங்காலங்களில் பயண வாகனங்கள், வானூர்திகளில் எரிபொருளாக திறம்பட பயன்படுத்தவேண்டி அதன் உற்பத்தி பெருக்கம் அதிகரிக்கும் என கணிக்கப்பட்டுள்ளது.

ஐதரசன் தனிம வரிசை அட்டவணையில் முதல் தொகுதி, முதல் வரிசையில், முதல் தனிமம் என்ற பெருமையைப் பெற்றுள்ளது. இது தனிம வரிசை அட்டவணையிலேயே எடை குறைந்த தனிமமாகும். இது குறைந்த எடை உடையதால் வளிமண்டலத்தில் விரவி உள்ளதாலும் இதன் தூய்மையான வடிவத்தை காண்பது அரிது, H2. தூய்மையான ஐதரசன் (H2) காற்றிலுள்ள ஆக்சிசனோடு (O2) எரியும்போது  நீர்  (H2O) மூலக்கூறுகள் உருவாகும் அதனுடன் ஆற்றலும் வெளிப்படும். அதை கீழ்க்கண்ட சமன்பாட்டின் மூலம் கூறலாம்.
: 2H2(g) + O2(g) → 2H2O(g)
(இவ்வினையில் ஐதரசன் தூய ஆக்சிசனோடு அல்லாமல் வளிமண்டல காற்றுடன் வினைபுரிந்தால் நீர் மூலக்கூறுகளுடன் சிறிதளவு நைட்ரசன் ஆக்சைடுகளையும் கொடுக்கும்.)

## உற்பத்தி
இயற்கையில் ஐதரசன் தூய்மையாக கிடைப்பதில்லை எனவே தொழிற்சாலைகள் மூலம் செயற்கையாக உற்பத்தி செய்ய அதிக ஆற்றலை செலவழிக்க வேண்டியுள்ளது.  ஐத்ரசனை மின்னாற்பகுப்பு , நீராவிய மெத்தேன் மறுவாக்கம் உள்ளிட்ட பல்வேறு வழிகளில் உற்பத்தி செய்யலாம். மின்னாற்பகுப்பு முறையில் குறிப்பிட்ட மின்னழுத்தத்தில் (நேர், எதிர்) மின்வாய்களில் மின்னாற்றலை செலுத்தி நீரிலிருந்து தூய்மையான ஐத்ரசனையும் ஆக்சிசனையும் பிரித்தெடுக்கலாம். இந்த முறை மூலம் ஐத்ரசனை மிகக்குறைந்த செலவில் உற்பத்தி செய்யும் எளிமையான முறையாகும். நீராவிய மெத்தேன் மறுவாக்க முறை என்பது மீத்தேனிலிருந்து ஐத்ரசனை உற்பத்தி செய்யும் வழிமுறையாகும், இது தற்போதுள்ள ஒரு முன்னணி வழிமுறை. எனினும் இம்முறை மூலம் ஐத்ரசனை உற்பத்தி செய்யும்போது பக்க விளைபொருட்களாக கார்பன் டை ஆக்சைடு, கார்பன் மோனாக்சைடு போன்ற உலக வெப்பமயமாக்கலுக்கு காரணமான பச்சை வீடு வாயுக்கள் வெளியிடப்படுகிறது.

## ஆற்றல் தேக்கி
ஐதரசன் ஒரு ஆகச்சிறந்த ஆற்றல் தேக்கி. இதனை ஒரு எரிபொருள் கலனில் செலுத்தி மின்சாரம், வெப்பத்தை உருவாக்கலாம் அல்லது எரித்து உள்ளெரி பொறி இயந்திரத்தை இயக்கலாம். இவ்விரண்டு செயல்களிலும் ஐதரசன் ஆக்சிசனுடன் இணைந்து நீர் மூலக்கூறுகளை உருவாக்குகிறது.

மின்னாற்பகுப்பு மூலம் தூய்மையான ஐத்ரசனையும் ஆக்சிசனையும் நீரிலிருந்து உற்பத்தி செய்ய முடியும். இவ்வாறு உற்பத்தி செய்யப்பட்ட ஐதரசன் எரிபொருள் கலனில் எரிபொருளாக பயன்படுத்தலாம். 

## பயன்கள்
ஐதரசன் எரிபொருள் விண்வெளிக்கலனை உந்த, மகிழுந்து, படகுகள், வானூர்திகள், கையடக்க/நிலையான  எரிபொருள் கலன்கள்  உள்ளிட்டவைகளுக்கு ஆற்றலை கொடுக்கும் எரிபொருளாக பயன்படுகிறது. ஐத்ரசனை அதி அழுத்த அல்லது தாழ்வெப்ப உருளைகளில் சேமித்து வைப்பது என்பது மிகக்கடினம் என்பதால் அதனை மகிழுந்துகளில் எரிபொருளாக பயன்படுத்த சிக்கல் உள்ளது.

## உசாத்துணை

### குறிப்புகள்

பகுப்பு:எரிபொருட்கள்
பகுப்பு:தொழிற்சாலை வாயுக்கள்
குழாய்த் திருகு குறடு

**குழாய் திருகு குறடு** (ஆங்கிலத்தில்: **pipe wrench** (US), **Stillson wrench** or **Stillsons** (UK)) ஒரு சீர்படுத்தத்தக்க திருகாணிச்சாவி ஆகும், இது மெல்லிரும்பிலான வட்டமான பொருட்களையும், குழாய்களையும் திருப்ப பயன்படுகின்றது. இதனைக் கொண்டு குழாய்களை இணைக்கவோ, பிரிக்கவோ எளிதாகிறது. இதன் சீர்படுத்ததக்க தாடை அமைப்பானது கோண அளவிலான பற்களைக் கொண்டுள்ளது, இது மெல்லிய குழாயினை திருப்பும்பொழுது நன்கு பற்றிக்கொள்ள உதவுகிறது. இதனைக் கொண்டு கெட்டியாக்கப்பட்ட இரும்பிலான மரைவில்லையை திருப்ப பயன்படுத்தினால் மரைவில்லையின் தலையை சேதமாக்கிவிடும். 'குழாய் திருகு குறடு' சில சமயங்களில் மரைவில்லை, திருகாணியை உடைக்கவும்  பயன்படுத்தப்படுகிறது. குழாய் திருகாணிச்சாவி பொதுவாக கைப்பிடியின் அளவைப் பொறுத்து 10, 12, 14, 18, 24, 36, மற்றும் 48 அங்குல அளவுகளில் விற்கப்படுகின்றன. இது வார்ப்பு உருக்களினால் உருவாக்கப்படுகின்றன.

## வரலாறு
முதலாவது *குழாய் திருகாணிச்சாவி* அல்லது *சிடில்சன் குறடு*, டேனியல் சி சிடில்சனால் வால்வொர்த் நிறுவனத்தில் இயந்திரக் கைவினைஞராக வேலை செய்யும்பொழுது உருவாக்கப்பட்டது. 12 அக்டோபர் 1869ல் யு.எஸ். பேடண்ட் #95,744 சிடில்சன்னுக்கு வழங்கப்பட்டது.

## மேலும் பார்க்க
* திருகாணிச்சாவி
* சீர்படுத்தத்தக்க திருகாணிச்சாவி

## சான்றுகள்

பகுப்பு:குழாய்வேலை
பகுப்பு:அமெரிக்கக் கண்டுபிடிப்புகள்
பகுப்பு:திருகுச்சாவிகள்
இயற்கை பற்றிய டெமாக்கிரெட்டிய, எபிக்கியூரிய மெய்யியல் வேறுபாடு

**''இயற்கை பற்றிய டெமாக்கிரெட்டிய, எபிக்கியூரிய மெய்யியல் வேறுபாடு**' () என்ற நூல் கார்ல் மார்க்சு முனைவர் பட்டம் பெற அளித்த பல்கலைக்கழக ஆய்வுரை ஆகும். இது 1841இல் முடிக்கப்பட்டது. இந்த ஆய்வுரை இயல்நிகழ்வு (contingency) எனும் பொருள் பற்றிய டெமாக்கிரெட்டசு, எபிக்கியூரசு ஆகிய இருவரின் அணுவாதம் குறித்த ஒப்பீட்டு ஆய்வாகும்.

இவர் ஆய்வுரையின் அறிவுரையாளர் இவரது நண்பரும்  இளம் எகலியரும் ஆகிய புரூனோ பாயெர் ஆவார்.

## மேற்கோள்கள்

;அடிக்குறிப்புகள்

;நூல்தொகை

* 

## வெளி இணைப்புகள்

*The text at the Marxists Internet Archive (French mirror) 

பகுப்பு:பொதுவுடைமை நூல்கள்
பகுப்பு:கார்ல் மார்க்சின் நூல்கள்
பிரணாம்

இந்து சமயத்தில் இறைவனையும், குருமார்களையும், பெரியவர்களையும் வணங்கும் முறைக்கே சமஸ்கிருத மொழியில் **பிரணாம்** (Pranama)  (, प्रणाम)   என்பர்.

## சொற் பிறப்பு
சமசுகிருத மொழியில் பிரணாம் என்ற சொல்லில் உள்ள  *பிர*   (*pra*) (: प्र) மற்றும் *ஆணம்*  (Anama) (आनम); என்பதில்  *பிர*  என்பதற்கு (இறைவன்) முன் என்றும்  *ஆணம்*   என்பதற்கு தரையில் விழுந்து அல்லது  குனிந்து வணங்குதல் எனப் பொருள்.   வட மொழியில், பெரியவர்களையும், குருமார்களையும், இறைவனையும் வணங்கும் முறையே பிராணம் என்பர்.

## வணக்க முறைகள்

இந்துக்களின் பண்பாட்டில் ஆறு வகையான பிரணாம் அல்லது  **வணக்கம்**  தெரிவிக்கும் முறைகள் உள்ளன:
* அஷ்டாங்கம் -  கால்கள், வயிறு, மார்பு, கைகள், தாடை, மூக்கு, நெற்றி மற்றும் தலை ஆகிய எட்டு உறுப்புகள் (அஷ்டாங்கம்) தரையில் படுமாறு கோயிலில் இறைவனை  வணங்கும் முறையாகும்.
* சாஷ்டாங்கம்  - கால் விரல்கள், முழங்கால்கள், கைகள், மார்பு, முகவாய்க்கட்டை (தாடை) மற்றும் மூக்குப் பகுதிகள் தரையில் படுமாறு விழுந்து வணங்குதல்.
* பஞ்சாங்கம்   - முழங்கால்கள், மார்பு, தாடை மற்றும் நெற்றி ஆகிய உறுப்புகள் தரையில் படுமாறு விழுந்து வணங்குதல். 
* தண்டவடாம் - குனிந்து முன்னந்தலை தரையில் படுமாறு வணங்குதல்
* நமஸ்காரம் -   நெற்றியில் இருகை கூப்பி வணங்குதல் 
* அபிநந்தம் - இரு கைகளை மார்பில் தொட்டு, குனிந்து வணங்குதல் 

## தொடர்புடைய வணக்க முறைகள்
பிராணம் எனும் வணக்க முறைகளில் *சரணம்-ஸ்பர்சம்*   ,  எனப்படும்  காலைத் தொட்டு வணங்கும் முறை ஒன்றாகும். 

வட இந்திய இந்து மக்களிடையே *நமஸ்காரம்*  செய்தலே பொதுவான வணக்க முறையாகும்.

## அடிக்குறிப்புகள்

## வெளி இணைப்புகள்

* Touching Feet in India - Indian Tradition of Touching Feet, Concept of Touching Elders' Feet in India

பகுப்பு:இந்து சமய வழிபாடுகள்
உறொசோ

**உறொசோ** (*Roseau*, குவெயோல்: *வோசோ*) என்பது தொமினிக்கா நாட்டின் தலைநகரம் ஆகும். 2011 இன் படி இங்கு 14,725 பேர் வசிக்கும் இந்த நகரம் அந்நாட்டின் மிகப்பெரும் நகரமாகவும் விளங்குகின்றது. புனித சியார்ச்சு தேவாலய ஆட்புலத்தினுள்ளாகவே அமைந்துள்ள இச்சிறு குடியிருப்பு  கரிபியக் கடல், உரோசோ ஆறு மற்றும் மோர்னெ புரூசால் சூழப்பட்டுள்ளது. தொன்மையான கலிநாகோ இந்தியக் குடியிருப்பு, சையிரி, இருந்தவிடத்தில் கட்டமைக்கப்பட்டுள்ளது.  எனவே தொமினிக்காத் தீவில் அமைந்துள்ள மிகத் தொன்மையான, முதன்மையான ஊரக கட்டமைப்பாகவும் இது விளங்குகின்றது. 

இது தொமினிக்காவின் மேற்கு லீவர்டு  கடலோரத்தில் அமைந்துள்ளது. இங்கு குடியேற்றக் காலத்து பிரான்சிய கட்டிடக்கலையையும் தற்காலக் கட்டிடப்பாணியையும் ஒருங்கே காணலாம்.  

உரோசோ தொமினிக்காவின்  வெளிநாட்டு வர்த்தகத்திற்கான முதன்மையான துறைமுகமாகவும்  விளங்குகின்றது. இங்கிருந்து வாழைப்பழங்கள், மேற்கிந்திய இலங்கப்பட்டை எண்ணெய், காய்கனிகள், கிரேப் பழம், ஆரஞ்சுகள், கொக்கோ கொட்டைகள் ஏற்றுமதியாகின்றன. உள்ளூர் பொருள்நிலையில் சேவைத் துறையும் கணிசமான பங்காற்றி வருகின்றது. 

இங்குள்ள உரோசோ உரோமானியக் கத்தோலிக்க  மறை மாவட்டம் முதன்மையானதாகும்.

## காலநிலை

## மேற்கோள்கள்

## வெளி இணைப்புகள்

* 
*Commonwealth of Dominica Reunion 2008
*Roseau Photo Gallery
*Photo slideshow and travelogue from Roseau
*All Saints University

பகுப்பு:கரிபியன் தலைநகரங்கள்
பகுப்பு:வட அமெரிக்கத் தலைநகரங்கள்
கில்கமேசு வெள்ளத் தொன்மம்

**கில்கமேசு வெள்ளத் தொன்மம்** (Gilgamesh flood myth) என்பது கில்கமேசு என்னும் காப்பியத்தில் இடம்பெற்றுள்ள வெள்ளம் தொடர்பான ஒரு தொன்மத்தைக் குறிக்கும். இந்த பலகை XI இல் சேர்க்கப்பட்ட கில்கமேசு காப்பிய வெள்ளத் தொன்மம் ஒரு எழுத்தாளரால் அட்ராகாசிசு காப்பியத்தில் இருந்த வெள்ளக் கதையைப் பயன்படுத்தி உருவாக்கப்பட்டது என்று பல அறிஞர்கள் நம்புகின்றனர். வெள்ளத் தொன்மம் தொடர்பான குறிப்புகள் காலத்தால் முந்திய சுமேரிய கில்கமேசுப் பாடல்களிலும் காணப்படுகின்றன. இதிலிருந்தே பபிலோனியாவின் பிற்காலப் பதிப்புக்கள் உருவாயின.

## மேற்கோள்கள்

## இவற்றையும் பார்க்கவும்
* 100 பொருட்களில் உலக வரலாறு

பகுப்பு:பிரித்தானிய அருங்காட்சியகத்தில் உள்ள பொருட்கள்
பகுப்பு:வெள்ளத் தொன்மங்கள்
பகுப்பு:கில்கமேசு காப்பியம்
இரப்பர் முத்திரை

**இரப்பர் முத்திரை** (*rubber stamp*), குடையப்பட்ட, வார்க்கப்பட்ட, லேசர் பொறிக்கப்பட்ட, வன்பதனப்படுத்தப்பட்ட இரப்பர் தாளின் மீதுள்ள படிமம் அல்லது தோரணத்தின் மீது சாயம் அல்லது நிறமிகளால் உருவாக்கப்பட்ட ஒருவகை மை தடவப்பட்ட கைவினைப்பொருள் ஆகும். இந்த இரப்பர் தாள் நிலையான பொருட்களின்(மரக்கட்டை, அக்ரிலிக் தொகுதி) மீது பொருத்தப்படும். மேலும் வன்பதனப்படுத்தப்பட்ட இரப்பர் படிமம் ஒட்டிக்கொள்ளும் நுரையின் உதவியுடன் ஒட்டிக்கொள்ளும் வினைல் தாளுடன் இணைக்கப்பட்டு, எளிதில் உபயோகப்படுத்தும் வகையில் அக்ரிலிக் கைப்பிடியுடன் பயன்படுத்தப்படுகிறது. இவ்வகையான 'ஒட்டிக்கொள்ளும் இரப்பர் முத்திரைகள்' சிறிய அளவிலான இடத்தையே ஆக்கிரமிக்கும், மேலும் மரத்தின் மேல் பொருத்தப்படும் முத்திரைகளை விட விலை மலிவானது. இந்தகைப்பிடியின் மேல் புறத்திலிருந்து ஒளிபுகும் கண்ணாடி சாளரத்தின் கீழே எளிதில் முத்திரையின் நிலையை அறியும் வண்ணம் குறியிடப்பட்டிருக்கும், இதனால் அதிக துல்லியத்துடன் சரியான திசையில் முத்திரையிடலாம்.  எளிமையான வடிவமைப்பு கொண்ட தற்காலிக முத்திரையை உருளைகிழங்குகளிலும் பொறிக்கலாம். மை பூசப்பட்ட இரப்பர் முத்திரையை எந்த வகையிலான ஊடகத்தின் மீது அழுத்தும்பொழுது, இரப்பர் முத்திரையிலுள்ள படிமம் ஊடகத்தின் மீது பதிகிறது. ஊடகம் பொதுவாக துணி அல்லது காகிதம் போன்ற பொருள்களினால் இருக்கும்.

வணிகரீதியாக கிடைக்கும் இரப்பர் முத்திரைகளை மூன்று வகைப்படுத்தலாம் அவை,
* 1. அலுவலகத்தில் பயன்படுத்தப்படும் முத்திரைகள்
* 2. பொருட்களை அலங்கரிக்கப் பயன்படுத்தப்படும் முத்திரைகள்
* 3. குழந்தைகளின் விளையாட்டுப் பொருட்களாக பயன்படுத்தப்படும் முத்திரகள்

## அலுவலகப் பயன்பாட்டு முத்திரைகள்
அலுவலகத்திற்கான முத்திரைகள் பொதுவாக அலுவலக முகவரியையோ அல்லது லோகோவையோ குறிக்கப் பயன்படுகிறது. அவைகள் பெரும்பாலும் நகரும் பொருட்களால் ஆனது, இதனைப் பயன்படுத்துவோர் முத்திரைகளின் தேதியையோ, வார்த்தைகளையோ மாற்றலாம். இவைகள் உள்வரும் கடிதங்களின் மீது தேதியையோ அல்லது ஆவணங்களின் மீது பக்கஎண், குறிப்புதவிகளையோ குறிக்க உதவுகிறது. சில நாடுகளில் சட்டப்பூர்வமான ஆவணங்களில் கையெழுத்துடன் முத்திரையிடுவது பொதுவான நடைமுறையாகும், இது ஆவணங்களின் நம்பகத்தன்மையை அதிகரிக்கிறது.
அலுவலப் பயன்பாடுகளில் மூன்று வகையான இரப்பர் முத்திரைகள் உள்ளன. 
* 1.) பராம்பரிய முத்திரை (Traditional stamp): இதில் மைத்திண்டு தனிகலனில் இருக்கும், முத்திரை தனியே இருக்கும்.
* 2.) சுயமாக மையிடப்பட்ட முத்திரை (self-inking stamp): இதில் மைத்திண்டின் கீழே இரப்பர் முத்திரை தலைகீழாக ஒட்டி இருக்கும், முத்திரையிடும்பொழுது இரப்பர் முத்திரை 180டிகிரிகோணம் சுண்டப்பட்டு முத்திரையிடுகிறது.
* 3.) முன்-மையிடப்பட்ட முத்திரை(pre-inked stamp): இதில் நிறைவித்த மை முத்திரை வடிவின் மீதுள்ளது, முத்திரையிடும்பொழுது படிமம் ஊடகத்தின் மீது பதிகிறது.

## மேலும் பார்க்க
* முத்திரை

## சான்றுகள்

## வெளிப்புற இணைப்புகள்
* http://www.redt-magic-engraver.com/rubber-stamp-engraving.html

பகுப்பு: கைவினைப் பொருள்கள்
பகுப்பு:அலுவலகப் பயன்பாட்டுப் பொருட்கள்
செல்லியம்மன் கோயில், அகரம்

**செல்லியம்மன் கோயில்** என்பது கிருஷ்ணகிரி மாவட்டம், போச்சம்பள்ளி வட்டத்தில் உள்ள அகரம் என்னும் ஊரில் தென்பெண்ணை ஆற்றின் கரையில் உள்ளது. 

## கோயிலின் சிறப்பு
இக்கோயில் கிட்டத்தட்ட 500 ஆண்டுகள் பழமை வாய்ந்தது. இன்று வரை இக்கோயிலை பல்வேறுபட்ட மக்கள் வணங்கி வருகின்றனர் . இக்கோயிலுக்கு  குடும்பம் குடும்பமாக ஒவ்வொரு வெள்ளிக்கிழமைகளிலும் மக்கள் வந்து போவது வழக்கம், அது மட்டும் இன்றி ஆடி வெள்ளிக்கிழமைகளில் மக்கள் பொங்கல் வைத்து அம்மனுக்கு சிறப்பு பூசை செய்து வழிபடுவார்கள்.

## மேற்கோள்

பகுப்பு:கிருஷ்ணகிரி மாவட்டத்திலுள்ள அம்மன் கோயில்கள்
1638

**1638** (**[[ரோம எண்ணுருக்கள்|MDCXXXVIII]]**) வெள்ளிக்கிழமையில் ஆரம்பமான ஒரு கிரிகோரியன் சாதாரண (நெட்டாண்டு அன்று) ஆகும், அல்லது 10-நாட்கள் பின்தங்கிய பழைய ஜூலியன் நாட்காட்டியில் திங்கட்கிழமையில் ஆரம்பமான ஒரு சாதாரண ஆண்டாகும்.

## நிகழ்வுகள்
* பெப்ரவரி 28 - இசுக்காட்டிய தேசிய உடன்படிக்கை எடின்பரோவில் கையெழுத்தானது.
* மார்ச் 5 - முப்பதாண்டுப் போர்: ஆம்பூர்க் உடன்படிக்கை சுவீடனுக்கும், பிரான்சிற்கும் இடையில் எட்டப்பட்டது.
* மார்ச் 29 - சுவீடனில் இருந்து டெலவெயரிற்கு குடியேறிகள் இரண்டு கப்பல்களில் வந்திறங்கி புதிய சுவீடன் என்ற குடியேற்றத் திட்டத்தை ஆரம்பித்தனர்.
* மே 13 - தில்லியில் செங்கோட்டை கட்டுமானப் பணிகள் ஆரம்பமாயின.
* மே 23 - கண்டியில் இரண்டாம் இராஜசிம்மனுக்கும், டச்சுக்களுக்கும் இடையில் போர்த்துக்கீசரை இலங்கையில் இருந்து வெளியேற்றும் திட்டம் குறித்து உடன்பாடு எட்டப்பட்டது.
* நெதர்லாந்து மொரிசியசில் குடியேற்றத்தை ஆரம்பித்தது.
* டச்சு இலங்கை தமது நிலையை வலுப்படுத்தினர்.
* சுல்தான் நான்காம் முராத் பக்தாத்தைக் கைப்பற்றினார்.
* முகலாய அரசர்கள் ஷாஜகான் மற்றும் அவரது மகன்கள் கந்தகார் நகரை சபாவிதுகளிடம் இருந்து கைப்பற்றினர்.
* மதுரையில் இயேசு சபையைத் தோற்றுவித்த இராபர்ட் தெ நோபிலி போதகர், கண் குருடாகிய நிலையில் யாழ்ப்பாணம் வந்தார்.

## பிறப்புகள்
* செப்டம்பர் 5 - பிரான்சின் பதினான்காம் லூயி மன்னன் (இ. 1715)

## இறப்புகள்
* அக்டோபர் 8 - இரண்டாம் இராச உடையார், மைசூர் மன்னர் (பி. 1612)

## மேற்கோள்கள்

## 1638 நாட்காட்டி
மக்னீசியம் எண்ணெய்

**மக்னீசியம் எண்ணெய்**  *(Magnesium oil)* என்பது தோல்வழி செல்லும் மக்னீசியம்  என்றும் அழைக்கப்படுகிறது. மக்னீசியம் குளோரைடு தண்ணீரில் கலந்துள்ள கலவையே மக்னீசியம் எண்ணெயாகும். உண்மையில் இதுவொரு எண்ணெய் வகையுமல்ல. இக்கலவையை தோலின் மீது தடவுவதால் , தோலின் வழியாக மக்னீசியம் உட்கவரப்பட்டு மக்னீசியம் குறைபாடு போன்ற பற்றாக்குறை நோய்களுக்கான மருத்துவச் சிகிச்சை அளித்து  உடல்நலத்திற்கு நன்மை விளைவிக்கிறது. தசைவலி மற்றும் வலிகளில் இருந்து விடுவிக்கவும் தசைகளுக்கான நெகிழ்ச்சி இளைப்பாறலை  அதிகரிக்கவும் செய்கிறது.

## மேற்கோள்கள்

## உசாத்துணை
*
*
*

பகுப்பு:தோல் பராமரிப்பு
அமராவதி சிற்றூர், பாலநாடு மாவட்டம்

**அமராவதி ** (*Amaravathi*) இந்திய மாநிலம் ஆந்திராவில்  குண்டூர் மாவட்டத்திலுள்ள ஓர் சிற்றூராகும்.  இது கிருஷ்ணா ஆற்றங்கரையில் அமராவதி மண்டலத்தில் உள்ளது. இப்பகுதியில் அசோகர் காலத்து அமராவதி பௌத்த தொல்லியல் களம் உள்ளது.

அமராவதி தற்போது பேரூராட்சியால் நிர்வகிக்கப்படும் சிற்றூராக இருந்தபோதிலும்,  வரலாற்றில் முக்கியமான நகரமாக இருந்துள்ளது. பழங்காலத்தில் சாதவாகனர்களின் தலைநகரமாக இருந்துள்ளது. இங்கு  பஞ்சராமா தலங்களில் அமரராமாவில் அமைந்துள்ள *சிறீ அமரலிங்கேசுவர சுவாமி கோவில்* அமைந்துள்ளதால் இந்துக்களுக்கு புனிதத்தலமாக உள்ளது.  தவிரவும் கி.மு இரண்டாம் நூற்றாண்டிற்கும் கி.பி மூன்றாம் நூற்றாண்டிற்கும் இடையே கட்டப்பட்ட அமராவதி மகாசைத்ய தாது கோபுரம் புகழ்பெற்ற புத்தத் தலமாக விளங்குகின்றது. இந்திய அரசால் வரலாற்றுச் சிறப்பு மிக்கத் தலமாக அறிவிக்கப்பட்டுள்ள அமராவதி இந்திய அரசின் பாரம்பரிய நகர மேம்பாடு மற்றும் வளர்ச்சித் திட்டம் (*இருதய்*) கீழ் தேர்ந்தெடுக்கப்பட்டுள்ளது.

தெலுங்கானா பிரிந்தபிறகான ஆந்திரப் பிரதேசத்தின் புதிய தலைநகரம், அமராவதி, இவ்விடத்தின்  பேராலேயே பெயரிடப்பட்டுள்ளது. ஆந்திர தலைநகர் வலயத்தில்  அடங்கியுள்ள பல சிற்றூர்களில் ஒன்றாக அமராவதி உள்ளது.  புதிய தலைநகருக்கான அடிக்கல் இடப்பட்ட உத்தண்டராயுனிப்பாளம்  சிற்றூர் அமராவதிச் சிற்றூரிலிருந்து  23 கி.மீ. தொலைவில் உள்ளது.

## சொல்லியல்

அமராவதி என்பது உள்ளூர் மொழியில்  *இறப்பில்லா நகரம்* எனப் பொருள்படும். இங்குள்ள அமரேசுவரர் சிவன் கோவில் கொண்டும்  இது *அமரேசுவரம்*, என அழைக்கப்படுகின்றது. முன்னதாக *ஆந்திர நகரி.. * என்றும் அறியப்பட்டது.

## வரலாறு
அமராவதி மற்றும் அதனை அடுத்துள்ள தரணிக்கோட்டையின் வரலாறு கி.மு இரண்டாம் நூற்றாண்டில் துவங்குகின்றது. இது  கி.மு இரண்டாம் நூற்றாண்டிலிருந்து கி.பி மூன்றாம் நூற்றாண்டு வரை ஆண்ட சாதவாகனர்களின் தலைநகரமாக விளங்கியது.  சாதவாகனர்களின் வீழ்ச்சிக்குப் பிறகு  கிருஷ்ணா பள்ளத்தாக்கை ஆந்திர இசுவாகுகளும் பல்லவர்களும் ஆண்டு வந்தனர்.  இவர்களுக்குப் பின்னால் கீழைச் சாளுக்கியர்களும் தெலுங்குச் சோடர்களும் இப்பகுதியில் ஆட்சி செலுத்தினர்.  கோடா மன்னர்களின் ஆட்சிக்குப் பின்னர் 11ஆம் நூற்றாண்டில் காக்கத்தியர்களின் ஆட்சியில் ஒருங்கிணைந்த ஆந்திரப் பேரரசின் அங்கமாக அமராவதி இருந்தது.கந்த புராணத்தில் இவ்விடம் குறித்தும் இங்குள்ள சிவன்கோவில் குறித்தும்  விவரிக்கப்பட்டுள்ளது.

தில்லி சுல்தானகம், முசுநூரி நாயக்கர்கள், பாமினி சுல்தானகம், விஜயநகரப் பேரரசு,  கோல்கொண்டா சுல்தானகம் மற்றும் முகலாயப் பேரரசுகளின் அங்கமாக அமராவதி இருந்துள்ளது.  1724ஆம் ஆண்டில் நிறுவப்பட்ட  ஐதராபாத் நிசாம் ஆட்சியில் உள்ளடங்கியிருந்தது. 1750இல் அமராவதியை  பிரான்சுக்கு நிசாம் வழங்கினார்; ஆனால் 1759இல்  அவர்களிடமிருந்து இங்கிலாந்து பறித்துக் கொண்டது.  1768இல் மீண்டும் நிசாமிற்கு தரப்பட்ட அமராவதியை 1788இல் இங்கிலாந்திற்கே மீளவும் வழங்கினார். சிறிது காலத்திற்கு ஐதர் அலியும் கைப்பற்றியிருந்தார். பிரித்தானியக் குடியேற்றவாதக் காலத்தில் சென்னை மாகாணத்தின் அங்கமாக இருந்தது.

## இதனையும் காண்க
* அமராவதி பௌத்த தொல்லியல் களம்
* பௌத்த தொல்லியற்களங்கள்
* பௌத்த யாத்திரைத் தலங்கள்

## மேற்சான்றுகள்

## நூல் பட்டியல்
* 

## வெளியிணைப்புகள்

* அமராவதி காணொலிக் காட்சி
*   அமராவதி தொல்லியல் அருங்காட்சியகம்

பகுப்பு:பௌத்த யாத்திரைத் தலங்கள்
பகுப்பு:ஆந்திரப் பிரதேசத்தில் உள்ள தொல்லியல் தளங்கள்
பகுப்பு:பண்டைய இந்திய நகரங்கள்
பகுப்பு:பாலநாடு மாவட்டத்திலுள்ள கிராமங்கள்
நல்லரவான் கோவில்-முளையூர்

திண்டுக்கல் மாவட்டம் நத்தம் வட்டம் முளையூர் என்ற பகுதியில் நல்லரவான் கோவில் உள்ளது. பாண்டவர்களில் ஒருவரான அர்ச்சுனன் என்பவர் அரவான் வேடமிட்டு காடுகளீல் மறைந்து வாழ்ந்தார். இந்த நல்லரவான் கோவில் வேறு எங்கும் இல்லை. இக்கோவில் திருவிழா நான்கு ஆண்டுகளுக்கு ஒரு முறை மட்டுமே நடைபெறும். இக்கோவில் நத்தத்தில் இருந்து 8 கிலோ மீட்டர் தொலைவில் உள்ளது.

பகுப்பு:திண்டுக்கல் மாவட்டத்திலுள்ள கோயில்கள்
மாங்கனீசு(II) இருசெலீனைடு

**மாங்கனீசு(II) இருசெலீனைடு** *(Manganese(II) diselenide)* என்பது MnSe2 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். அபூர்வமாகக் கிடைக்கும் இத்திண்மமானது இரும்பு பைரைட்டு (FeS2) கனிமத்தின் கட்டமைப்பை ஒத்திருக்கிறது .  இரும்பு பைரைட்டுக்கு ஒப்பானதாகக் கருதப்படும் மாங்கனீசு(II) இருசெலீனைடு மாங்கனீசு நேர்மின் அயனிகளும் (Mn2+) செலீனைடு எதிர்மின் அயனிகளும் (Se22−) சேர்ந்து உருவான சேர்மமாகவும், குறைகடத்தியாகவும்  சிலசமயங்களில் பார்க்கப்படுகிறது. மாங்கனீசு(II) இருசெலீனைடுக்கு பொருத்தமான ஆக்சிசனேற்ற நிலைகள் ஏதும் விவரிக்கப்படவில்லை.

## மேற்கோள்கள்


பகுப்பு:செலீனைடுகள்
பகுப்பு:மாங்கனீசு(II) சேர்மங்கள்
மீதூதியம்

மீதூதியம் என்பது (Bonus payment) இந்தியாவில் ஆங்கிலேயர் ஆட்சிகாலத்திற்கு முன்பு வரை தொழிலாளர்களுக்கு வார ஊதிய முறை பின்பற்றப்பட்டது. பின்பு ஆங்கிலேயர் ஆட்சி காலத்தில் தொழிலாளர்களுக்கு நான்கு வாரங்களுக்கு ஒரு முறை என மாத ஊதியம் முறை ஏற்படுத்தப்பட்டு ஓர் ஆண்டிற்கு பன்னிரண்டு மாதம் ஊதியம் வழங்கப்பட்டது. தொழிலாளர்கள் நான்கு வாரத்திற்கு ஒரு முறை ஊதியம் என்று கணக்கிட்டு வருடத்திற்கு 13 முறை ஊதியம் வேண்டும் என்று 1930-1940  களில் மகாராஷ்டிரா மாநில தொழிற்சங்க ஊழியர்கள் தங்கள் ஒரு மாத ஊதியம் வழங்காமல் ஆங்கிலேய அரசு வஞ்சிக்கப்பதாக போராட்டத்தில் ஈடுபட்டனர். அதற்கு ஆங்கிலேய அரசு இந்தியாவின் புகழ்பெற்ற விழாவான தீபாவளியை முன்னிட்டு அந்த ஒரு மாத ஊதியத்தை மீதூதியமாக வழங்குவதாக அறிவித்து அதை நடைமுறைபடுத்தினர், இதுவே *மீதூதியம்* என்று அழைக்கப்படுகிறது.  அந்த வழக்கம் தற்போது வரை மத்திய, மாநில அரசுகள் அரசுகளால் ஊழியர்களுக்கு விழா காலங்களில் மீதுதியம் வழங்கி பின்பற்றப்படுகிறது. 

## மேற்கோள்

பகுப்பு:மனிதவள மேலாண்மை
வியாகுல மாதா திருத்தலம்

**வியாகுல மாதா திருத்தலம்** ஆனது இந்தியாவின் தென்பகுதியான தமிழ்நாட்டில் திண்டுக்கல் மாவட்டத்தில் உள்ள மேட்டுப்பட்டி எனும் பகுதியில் அமைந்துள்ளது. திண்டுக்கல் புனித வியாகுல அன்னை தேவாலயம் மேட்டுப்பட்டி பங்காக உயர்த்தப்பட்ட 300 வது ஆண்டு விழாவனது 2015 பிப்ரவரி 27 ஆம் நாள் கொண்டாடப்பட்டது. இந்த ஆலயம் தொடங்கப்பட்டு 310 ஆண்டுகளாகிறது. பங்காக உயர்த்தப்பட்டு  (1711-2011) 300 ஆண்டுகளாகிறது. மேட்டுப்பட்டி பங்கானது அதனைச் சுற்றியுள்ள 96 கிராமங்களின் தாயகமாகத் திகழ்கிறது.

## சிறப்பு
* 300 ஆண்டு பழைய திருத்தலமும் பாதுகாக்கப்பட்டு வருகிறது.
* தற்போது புதிய ஆலயமானது ரோம் நகரில் உள்ள புனித அந்தோனியார் ஆலயத்தின் வடிவைமப்பில் கட்டப்பட்டுள்ளது.

## மேற்கோள்கள்

பகுப்பு:திண்டுக்கல் மாவட்டத்திலுள்ள கிறித்தவக் கோயில்கள்
பகுப்பு:திண்டுக்கல் மாவட்டம்
பரப்பலாறு ஊராட்சி ஒன்றிய துவக்கப் பள்ளி

*பரப்பலாறு* ஊராட்சி ஒன்றிய துவக்கப்பள்ளி, திண்டுக்கல் மாவட்டம் ஒட்டன்சத்திரம் ஒன்றியத்தில் பரப்பலாறு மலைப்பகுதியில் அமைந்துள்ள பள்ளி ஆகும். இப்பள்ளியில் ஒரு தலைமை ஆசிாியர், ஒரு உதவி ஆசிாியரும் மற்றும் சுமார் 25 மாணவர்கள் பயிலுகின்றனர். ஒன்று முதல் நான்காம் வகுப்பு வரையிலும் எளிமைப்படுத்தப்பட்ட செயல் வழி கற்றல் மூலமாகவும், ஐந்தாம் வகுப்பிற்கு செயல் வழி கற்றல் மூலமாகவும் கற்பிக்கப்படுகிறது. மாணவர்கள் கற்றல் கற்பித்தல் நிகழ்வுகளில் அதிகமான ஈடுபாடுடன் கற்கின்றனர்.  நான்கு பக்கங்களிலும் மலைகளால் சூழப்பட்டு நடுப்பகுதியில் பரப்பலாறு அணையும் பள்ளிக்கு மிகவும் இயற்கையான சூழலில் பள்ளியானது அமைந்துள்ளது.

## இருப்பிடம்
ஒட்டன்சத்திரம் நகாிலிருந்து பாச்சலுார் செல்லும் வழியில் சுமார் 13 கி.மீ. தூரத்தில் அமைந்துள்ளது. இதன் வழியாக மலைகளின் இளவரசி கொடைக்கானல், இவ்வழியில் சுமார் 90 கி.மீ. தூரத்தில் உள்ளது.

## சிறு ஊர்கள்
நெல்லுக்குழிபள்ளம், பால்கடை, மாஞ்சோலை ஆகிய பகுதிகளை கொண்டுள்ளது. 

## மக்கள் தொகை
இப்பகுதியில் ஆண்கள் 478 பேர்களும், 372 பேர்களும்  வசிக்கின்றனர். இதில் பள்ளி வயது குழந்தைகள் சுமார் 28 பேர் உள்ளனர். இதில் பரப்பலாறு  ஊராட்சி ஒன்றிய துவக்கப்பள்ளியில் 25 பேர் பயிலுகின்றனர். இப்பகுதியில் அரசு உயர்நிலைப்பள்ளியும் செயல்படுகின்றது. இதில் 145 மாணவ, மாணவியரும் பயிலுகின்றனர்.

## தொழில்
இப்பகுதியில் வசிக்கும் மக்கள் முக்கியத்தொழில் விவசாயம் ஆகும். மேலும் தேன் எடுத்தல், மீன் பிடித்தல், ஆடு வளர்த்தல் ஆகிய தொழில்களை செய்கின்றனர்.

## கலாச்சாரம்
இப்பகுதியில் இந்துக்கள், கிருத்துவர்கள் வசிக்கின்றனர். வருடந்தோரும் இந்துக்கள் தங்கள் குலதெய்வ வழிபாடாக விழாக்கள் நடத்தி அன்னதானம் செய்கின்றனர்.

பகுப்பு:திண்டுக்கல் மாவட்டத்திலுள்ள அரசுப் பள்ளிகள்
வெற்றிலை நகரம்

**வெற்றிலை நகரம்** திண்டுக்கல் மாவட்டம் நிலக்கோட்டை வட்டத்தில் அமைந்துள்ளது இந்த வெற்றிலை நகரம். இது மலைகளின் இளவரசி என அழைக்கப்படும் கொடைக்கானல் மலையின் அடிவாரத்தில் அமைந்துள்ளது. திண்டுக்கல்லிலிருந்து கொடைக்கானல் செல்லும் பாதையில் இவ்வெற்றிலை நகரம் அமைந்துள்ளது. வத்தலக்குண்டு என்பது இதன் பெயராகும். வத்தலக்குண்டு நகரத்தின் தென்பகுதியில் மேற்கிலிருந்து கிழக்காக மஞ்சளாறு வளைந்து வளைந்து ஓடுகிறது. வெற்றிலைக்குப் பெயர் போன இந்நகரத்தில் முன்னொரு காலத்தில் இங்கு வெற்றிலை அதிகமாகப் பயிரிடப்பட்டது. காலப்போக்கில் இந்நிலை மாறி ஊர்ப்பெயரில் மட்டுமே இது காணப்படுகிறது. இங்கே விளைந்த வெற்றிலைகள் மிகவும் பிரபலமானவையாக இருந்தன. வெற்றிலை நகரத்தின் வழியிலன்றி வேறு வழியில் கொடைக்கானல் மலைக்குச் செல்ல முடியாது.

வெற்றிலைக்குன்று மற்றும் பக்தர்கள் குன்று முற்காலத்தில் அழைக்கப்பட்ட நகரமே இன்று காலப்போக்கில் மருவி வத்தலக்குண்டு என்று அழைக்கப்படுகிறது. தியாகி சுப்ப்ரமணிய சிவா அவர்கள் பிறந்ததும் வளர்ந்ததும் சுதந்திரப்போராட்டத்துக்கு தன்னை தயாரித்ததும் இங்கே தான்.
அப்பேருந்து நிலையத்தை சுற்றியே அரசு மருத்துவமனை, மாரியம்மன் கோயில், வருவாய் அலுவலர் அலுவலகம், கிராம நிர்வக அலுவலர் அலுவலகம், காவல் நிலையம், பேரூராட்சி அலுவலகம் அனைத்தும் அமைந்துள்ளது சிறப்பு.

பகுப்பு:திண்டுக்கல் மாவட்டம்
மாங்கனீசு(II) புரோமைடு

**மாங்கனீசு(II) புரோமைடு** *(Manganese(II) bromide)* என்பது MnBr2  என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். மாங்கனீசு மற்றும் புரோமின் சேர்ந்து இச்சேர்மம் உருவாகிறது. 

சிடில்லெ வினையில் பலேடியம் தனிமத்திற்குப் பதிலாக மாங்கனீசு(II) புரோமைடைப் பயன்படுத்த முடியும். இவ்வினையில் கரிமவெள்ளீயம் 
சேர்மத்தைப் பயன்படுத்தி இரு கார்பன் அணுக்களைப் பிணைக்கும் செயலை மாங்கனீசு(II) புரோமைடு மேற்கொள்கிறது.
## மேற்கோள்கள்

பகுப்பு:மாங்கனீசு(II) சேர்மங்கள்
பகுப்பு:புரோமைடுகள்
பகுப்பு:உலோக ஆலைடுகள்
ஆந்திரப் பிரதேசத் தலைநகர் வலயம்

**ஆந்திரப் பிரதேசத் தலைநகர் வலயம்** (*Andhra Pradesh Capital Region*) ஆந்திரப் பிரதேசத் தலைநகரம்  அமராவதியையும் அதன் சுற்றுப்புற பகுதிகளையும் உள்ளடக்கிய நகர்த்தொகுதி அல்லது பெருநகர் பகுதி ஆகும்.  இப்பகுதி முழுமையும் ஆந்திரப் பிரதேசத் தலைநகர் வலய வளர்ச்சிக் குழுமத்தின் கீழ் அமையும். இந்த வலயத்தின் பரப்பளவு  ஆகும்; கிருஷ்ணா மாவட்டத்தில் 29 வட்டங்களும் குண்டூர் மாவட்டத்தில் 29 வட்டங்களுமாக 58 வட்டங்கள் இதில் அடங்கும். இந்த வலயத்தின் மையத்தில் 212 ச.கி.மீ. பரப்பில் தலைநகரம் அமைந்திருக்கும்.

தலைநகர் வலயத்தில் குண்டூரின் 18 மண்டல்கள் முழுமையாகவும் 11 மண்டல்கள் பகுதியாகவும் அடங்கியுள்ளன;  கிருஷ்ணாவில், 15 மண்டல்கள் முழுமையாகவும் 14 மண்டல்கள் பகுதியாகவும் அடங்கியுள்ளன.
## மேற்சான்றுகள்

பகுப்பு:ஆந்திரப் பிரதேசப் புவியியல்
பாரம்பரிய நகர மேம்பாடு மற்றும் வளர்ச்சித் திட்டம்

**தேசிய பாரம்பரிய நகர மேம்பாடு மற்றும் வளர்ச்சித் திட்டம்**  (*Heritage City Development and Augmentation Yojana*, **HRIDAY**) சனவரி 21, 2015 அன்று வெளியிடப்பட்டது; பாரம்பரிய நகரங்களின் பாரம்பரியப் பண்பைக் கெடாமல் இப்பகுதிகளில் ஊரகத் திட்டமிடல், பொருளாதார முன்னேற்றம் ஆகியவற்றை முன்னெடுப்பதே இதன் முதன்மை நோக்கமாக அறிவிக்கப்பட்டுள்ளது.  

பாரம்பரிய சொத்துக்களான நினைவகங்கள், மலைகள், கோவில்கள் முதலியவற்றுடன் தொடர்புடைய ஊரக கட்டமைப்பை மீளமைப்பதும் மேலும் சில மறைந்துள்ளச் சொத்துக்களை மீட்பதும் அடங்கிய  **பாரம்பரிய கட்டமைப்பு திட்டங்கள்**  இத்திட்டத்தின் கீழ் நிறைவேற்றப்படும்.  இத்திட்டத்தின் கீழ் புறத்தூய்மை வசதிகள், சாலைகள், பொதுப் போக்குவரத்து மற்றும் தானுந்து நிறுத்தங்கள்,  குடிச் சேவைகள், தகவல் மையங்கள் ஆகியன கட்டமைக்கப்படுகின்றன. 

மார்ச்சு 2017 வரையிலான   **27 மாத காலகட்டத்தில்**  ** 500 கோடி** செலவில், இத்திட்டம் 12 நகரங்களில் நிறைவேற்றத் திட்டமிடப்பட்டுள்ளது:  அஜ்மீர், அமராவதி,(ஆந்திரப் பிரதேசம்), அம்ரித்சர், பாதமி, துவாரகை, கயை, காஞ்சிபுரம், மதுரா, உத்தரப் பிரதேசம், புரி, வாரணாசி, வேளாங்கண்ணி மற்றும் வாரங்கல்.

## மேற்கோள்கள்

பகுப்பு:இந்திய அரசுத் திட்டங்கள்
பகுப்பு:2015 இல் இந்தியா
பகுப்பு:மோதி ஆட்சியின் திட்டங்கள்
பஞ்சம்பட்டி

**நி.பஞ்சம்பட்டி** (Panjampatti) கிராமம் திண்டுக்கல் மாவட்டம், ஆத்தூர் வட்டத்தில் உள்ளது. இதன் ”நி” என்ற தலைப்பெழுத்து நிலக்கோட்டை என்பதைக் குறிப்பதாகும். பஞ்சம்பட்டி கிராமம் ஆத்தூர் வட்டத்திலேயே மிகப்பெரிய கிராமம் ஆகும். அதிக மக்கள்தொகை கொண்ட கிராமமும் ஆகும். திண்டுக்கல்லிலிருந்து சுமார் 8 கிலோமீட்டர் தொலைவில் உள்ளது.
இங்கு பழைமை வாய்ந்த **”திரு இருதய ஆண்டவர் திருத்தலம்”** என்ற கிறித்துவ தேவாலயம் ஒன்று உள்ளது. இந்த தேவாலயம் ஆங்கிலேயர்கள் காலத்தில் கட்டப்பட்டது ஆகும். இவ்வூரில் கொண்டாடப்படும் **பாஸ்கா விழா** உலகப் புகழ் பெற்றதாகும். 
இக்கிராமத்தில் அதிக எண்ணிக்கையில் இராணுவ வீரர்கள் உள்ளனர். எனவே இக்கிராமத்திற்கு **’இராணுவபட்டி”** என்ற சிறப்புப் பெயரும் உண்டு.

பகுப்பு:திண்டுக்கல் மாவட்டத்தில் உள்ள கிராமங்கள்
மன்னவனூர்

**மன்னவனூர்** தமிழ் நாட்டில் திண்டுக்கல் மாவட்டத்திலுள்ள கொடைக்கானல் வட்டத்துக்குட்பட்ட வருவாய் கிராமமும், கொடைக்கானல் ஊராட்சி ஒன்றியத்தைச் சேர்ந்த ஓர் ஊராட்சியுமாகும். கொடைக்கானலில் இருந்து கிட்டத்தட்ட 35 கி.மீ தொலைவில் உள்ள மலைக் கிராமம். இவ்வூர் சிறந்த சுற்றுலாத் தலமாகவும் உள்ளது. மேல் மலைக் கிராமங்களின் மையப் பகுதியாகவும் இவ்வூர் காணப்படுகிறது. 

இங்குள்ள மக்களின் முக்கியத் தொழிலாக விவசாயம் உள்ளது. உருளைக்கிழங்கு, பூண்டு, கேரட், பீன்ஸ், காய்கறிகள் அதிக அளவில் விளைவிக்கப்படுகின்றன. இவ்வூரில் ஒரு மேல்நிலைப்பள்ளியும், துவக்கப்பள்ளி ஒன்றும் செயல்படுகின்றது. 

## ஆராய்ச்சி மையம்
இங்கு மத்திய அரசின் ஆராய்ச்சி மையம் அமைந்துள்ளது. 1965 ஆம் ஆண்டில் இந்திய வேளாண் ஆராய்ச்சிக் கழகத்தால், ராஜஸ்தான் மாநிலத்தின் டோங் மாவட்டத்தில்  அமைக்கப்பட்ட மத்திய செம்மறியாடு உரோம ஆராய்ச்சி நிலையத்தின் தென்மண்டலக் கிளையாக இந்த ஆராய்ச்சி மையம் 1970 ஆம் ஆண்டு ஏற்படுதப்பட்டது.

ஆஸ்திரேலியாவில் இருந்து இறக்குமதி செய்யப்பட்ட மெரினா வகை ஆடு, முயல் குறித்த ஆய்வில் இம்மையம் செயல்பட்டு வருகின்றது. இங்கு வளர்க்கப்படும் ஆடுகளில் இருந்து ரோமங்கள் வெட்டி சேகரிக்கப்பட்டு அவை கம்பளி ஆடை தயாரிக்கப் பயன்படுத்தப்படுகிறது. இம்மையத்தின் அருகில் அழகிய ஏரியும் அமைந்துள்ளது. 

## புல்வெளி

கொடைக்கானலுக்கு வரும் சுற்றுலா பயணிகளைக் கவரும் வகையில் மன்னவனூரில் சூழல் சுற்றுலாப் புல்வெளி 150 ஹெக்டேர் பரப்பளவில் மன்னவனூர் ஏரியைச் சுற்றி மூன்று கிலோமீட்டர் நீளத்தில் நடைபாதையும் இரு மரப்பாலங்களும் அமைக்கப்பட்டுள்ளன. மன்னவனூர் கைக்காட்டி சூழல் சுற்றுலா குழுவினர் மூலம் இது பாரமரிக்கப்பட்டு வருகிறது..

## மேற்கோள்கள்
 

## வெளியிணைப்புகள்
*http://elections.tn.gov.in/PDF/dt14/ac127/ac127297.pdf 

பகுப்பு:திண்டுக்கல் மாவட்டத்தில் உள்ள கிராமங்கள்
ஆரியநெல்லூர்

**ஆரியநெல்லூர்** (*Ariyanellur*) என்பது தென்னிந்தியாவின், தமிழ்நாட்டின், திண்டுக்கல் மாவட்டம் ஆத்தூர் வட்டத்தில், திண்டுக்கல் - குமுளி நெடுஞ்சாலையில் 7 வது கிலோமீட்டரில் உள்ள ஒரு சிற்றூராகும். இது முன்னிலைக்கோட்டை ஊராட்சியால் நிருவகிப்படுகிறது. இங்கு முற்காலத்தில் அதிக நெல் விளைந்ததால் இப்பெயர் வந்தது.  இவ்வூரில் இந்துக்களும், கிறித்தவர்களும் ஒற்றுமையாக வாழ்ந்து வருகிறார்கள். இப்பகுதியில் நெல், வாழை, காய்கறிகள், தென்னை போன்ற பயிர்கள் சாகுபடி செய்யப்படுகின்றன. இங்கு உள்ள்வர்களில் பலர் அரசுப்பணியில் உள்ளனர். பலர் விவசாய பணிகளில் ஈடுபட்டு வருகின்றனர். 

## அமைவிடம்
இந்த ஊரானது மாவட்ட தலைநகரான திண்டுக்கல்லிருந்து 9 கிலோமீட்டர் தொலைவிலும், ஆத்தூரில் இருந்து 6 கிலோமீட்டர் தொலைவிலும்,  மாநிலத் தலைநகரான சென்னையில் இருந்து 465 கிலோமீட்டர் தொலைவிலும் உள்ளது.

## சிறப்புகள்
இங்கு உள்ள கிறித்தவர்களின் புனித இராயப்பர் சின்னப்பர் தேவாலயம் மிகவும் சிறப்பு வாய்ந்தது. இவ்வாலயத்தில் உள்ள இராயப்பர் சொருபத்தை சுற்றி வரும்போது அதன் நிழல் விழுவதால்  நேயாளிகள் குணமடைந்து வருகிறார்கள்.ஒவ்வொரு சனிகிழமையும் மாலையில் இதற்கு ஏற்பாடு செய்ய பட்டுள்ளது. இவ்வாலாய ஆண்டு திருவிழா ஒவ்வொரு ஆண்டும் சூன் மாதம் 28,29 ம் தேதிகளில் கொண்டாடப்டுகிறது.இவ்விழாவில் அனைத்து மதத்தினரும் கலந்து கொண்டு சிறப்பிக்கின்றனர்.

## மேற்கோள்கள்

பகுப்பு:திண்டுக்கல் மாவட்டத்தில் உள்ள கிராமங்கள்
மாங்கனீசு(II) புளோரைடு

**மாங்கனீசு(II) புளோரைடு** *(Manganese(II) fluoride )* என்பது  MnF2 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். மாங்கனீசு மற்றும் புளோரின் தனிமங்கள் இணைந்து உருவாகும் இச்சேர்மம் இளம் சிவப்பு நிறத்தில் படிகத் திண்மமாகக் காணப்படுகிறது. இளஞ்சிவப்பு நிறம் மாங்கனீசு(II) வகைச் சேர்மங்களுக்கு அடையாளமாக விளங்குகிறது. மாங்கனீசை  ஐதரோபுளோரிக் அமிலத்தில் உள்ள பல்வேறு வகைப்பட்ட மாங்கனீசு(II) சேர்மங்களுடன் சேர்த்து சூடாக்குவதன் மூலம் மாங்கனீசு(II) புளோரைடு உருவாகிறது. இது சிறப்புவகை கண்ணாடிகள் மற்றும் சீரொளிகள் தயாரிப்பில் பயன்படுத்தப்படுகிறத

## மேற்கோள்கள்

பகுப்பு:மாங்கனீசு(II) சேர்மங்கள்
பகுப்பு:புளோரைடுகள்
பகுப்பு:உலோக ஆலைடுகள்
பகுப்பு:புளோரின் சேர்மங்கள்
கீழானவயல்

**கீழானவயல்**  தமிழ் நாட்டில் திண்டுக்கல் மாவட்டத்திலுள்ள கொடைக்கானல் ஊராட்சி ஒன்றியத்தைச் சேர்ந்த ஓர் மலைக்கிராமம் ஆகும். இவ்வூர் கொடைக்கானல் மலையின் தென்மேற்கு திசையில் 40 கி.மீ. தூரத்தில் அமைந்துள்ள மன்னவனூர் ஊராட்சிக்குட்பட்ட ஒரு பகுதியாகும். கீழானவயல் மன்னவனூரிலிருந்து 5 கி.மீ. தொலைவில் உள்ளது. இவ்வூர் மக்கள் விவசாயத் தொழிலையே வாழ்க்கைத் தொழிலாகக் கொண்டுள்ளனர். இவ்வூர் சுமார் 320 மக்கள் தொகையைக் கொண்டது.

## மேற்கோள்கள்

## வெளியிணைப்புகள்
*http://elections.tn.gov.in/PDF/dt14/ac127/ac127297.pdf 

பகுப்பு:திண்டுக்கல் மாவட்டத்தில் உள்ள கிராமங்கள்
108 விநாயகர் கோவில்

**108 விநாயகர் கோவில்** தமிழ்நாடு மாநிலம், திண்டுக்கல் நகரின் மையத்தில் உள்ள கோபாலசமுத்திர குளக்கரையில் அமைந்து உள்ளது. இக்கோவிலில் உள்ள 32 அடி உயர விநாயகர் சிலை 32 அடி உயரமுள்ளது. பக்தர்களே அபிசேகம் செய்யும் பொருட்டு '108' வகையான விநாயகர் சிலைகள் உள்ளன. கோவில் குளக்கரையைச் சுற்றிலும் நடைப்பயிற்சி மேடை அமைத்து விளக்குகளால் அலங்கரிக்கப்பட்டுள்ளது.

## மேற்கோள்கள்

பகுப்பு:திண்டுக்கல் மாவட்டத்திலுள்ள பிள்ளையார் கோயில்கள்
டபிள்யூடி1190எஃப்

**டபிள்யூடி1190எஃப்** (*WT1190F*, *UDA34A3* அல்லது *UW8551D*) என்பது விண்வெளிக் கழிவு என நம்பப்படும் புவியின் ஒரு தற்காலிக செயற்கைக் கோள் ஆகும். இவ்வான்பொருள் புவியின் வளிமண்டலத்துள் 2015 நவம்பர் 13 06:18:34.3 (±1.3 செக்) ஒசநே அளவில் நுழைந்தது.

இது முதன் முதலில் 2013 பெப்ரவரி 18 இல் கண்டுபிடிக்கப்பட்டது. இது பின்னர் காணாமல் போய், மீண்டும் 2013 நவம்பர் 29 இல் தோன்றியது. பின்னர் 2015 அக்டோபர் 3 அன்று காணப்பட்டது. ஆரம்பக்கட்டக் கணக்கீட்டின் படி, இது புவியை நீள்வட்டப் பாதையில் சுற்றி வருகிறது.

டபிள்யூடி1190எஃப் எனும் இப்பொருள் 2013 ஆம் ஆண்டு முதல் பூமியை ஒரு தற்காலிகச் செயற்கைக்கோளாகச் சுற்றி வருகிறது. இது எந்தவொரு தெரிந்த செயற்கைக்கோளாகவும் அடையாளம் காணப்படாவிடினும், இதன் கணக்கிடப்பட்ட அடர்த்தி 0.1 கி/செமீ³ என்ற பெறுமதி ஒரு இயற்கைப் பொருளின் அடர்த்தியை விட மிகக் குறைவானதாக உள்ளது. இதனால், ஐரோப்பிய விண்வெளி நிறுவனம் இது ஒரு எரிபொருள் தொட்டி போன்ற ஒன்றாக இருக்கலாம் என்ற முடிவுக்கு வந்தது.

பல்வேறு அவதானிப்புகளை அடுத்து, இப்பொருள் 2015 நவம்பர் 13 கிட்டத்தட்ட 06:20 ஒசநே (11:50 உள்ளூர் நேரம்) அளவில் இலங்கையின் தெற்குப் பகுதியில் புவியை மோதும் என ஐரோப்பிய வானியலாளர்கள் கணித்தனர். இலங்கையில் உள்ள ஆர்தர் சி. கிளார்க் நிலையம் இப்பொருள் அம்பாந்தோட்டையில் இருந்து தெற்கே 100 கி.மீ. தொலையில் உள்ள கடற்பகுதியில் மோதும் என எதிர்வு கூறியது. இப்பொருள் மிகச் சிறியதாக இருப்பதால், புவியில் மோத முன்னரே இதன் பெரும்பாலான பகுதியோ அல்லது முழுவதுமோ வளிமண்டலப் பகுதியில் எரிந்து விடும், ஆனாலும் இது ஒரு பிரகாசமான எரிகோளமாக வானில் தெரியும் எனக் கூறப்பட்டது..

டபிள்யூடி1190எஃப் விண்பொருள் புவியின் வளிமண்டபத்துள் செக்கனுக்கு 11 கி.மீ. வேகத்தில் நுழைந்தது. இவ்விண்பொருளில் இருந்து எஞ்சிய சிதிலங்கள் அனைத்தும் இலங்கையின் காலி நகருக்கு 100 கி.மீ. தூரத்தில் இந்தியப் பெருங்கடலில் வீழ்ந்திருக்கலாம் என நம்பப்படுகிறது. பன்னாட்டு வானியல் மையம் மற்றும் ஐக்கிய அரபு அமீரக விண்வெளி நிறுவனம் இரண்டும் கூட்டாக கல்ஃப்ஸ்ட்ரீம் 450 ஜெட் வானூர்தி மூலம் இவ்விண்பொருளின் வருகையை வானில் இருந்து அவதானித்தன. பன்னாட்டு வானியலாளர்கள் அடங்கிய வானக அவதானிப்புக் குழு டபிள்யூடி1190எஃப் விண்பொருள் புவியின் வளிமண்டலத்துள் நுழையும் காட்சியை வெற்றிகரமாகக் காணொளி மூலம் பதிவாக்கியது.

## மேற்கோள்கள்

பகுப்பு:விண்வெளிச் சிதிலங்கள்
பகுப்பு:2015 இல் இலங்கை
பகுப்பு:2015 நிகழ்வுகள்
மலையூர்

**மலையூர்** (லி மலையூர்) என்ற சிற்றூர் திண்டுக்கல் மாவட்டம் நத்தம் ஒன்றியம் லிங்கவாடி ஊராட்சியிலிருந்து 12 கி.மீ. தொலைவில் உள்ளது. மலைப்பகுதியான இக்கிராமத்திற்கு முறையான சாலை வசதி இல்லை. குழந்தைகள் நான்கு கிலோ மீட்டர் தூரம் கரடு முரடான பாதையில் பயணித்து தங்கள் கல்வியைத் தொடர்கிறார்கள். இக்கிராமத்தினர் இன்றளவும் தங்கள் பகுதியில் காலணி அணிவது கிடையாது. விஷப் பூச்சிகள் தீண்டி விட்டால் மலைக்குன்றில் உள்ள நீரை அருந்தினால் விஷம் முறிந்துவிடும் என நம்புகின்றனர். கைக்குத்தல் அரிசி மட்டுமே பயன்பாட்டில் உள்ளது.

பகுப்பு:திண்டுக்கல் மாவட்டத்தில் உள்ள கிராமங்கள்
மானூர் சுவாமிகள்

**மானூர் சுவாமிகள்** திண்டுக்கல் மாவட்டத்தில் பழனிக்கு அருகில் உள்ள  மானூர்  கிராமத்தில் வாழ்ந்துள்ள சித்தராவார். இவர் நிர்வாணமாக இருப்பார் என்றும் பக்தர்களுக்கு போர்வையை உடலில் சுற்றிக்கொண்டு காட்சியளிப்பாரென்றும் சொல்லப்படுகிறது.

அப்பகுதி மக்களுக்கு பல நன்மைகளை செய்துள்ளார். இவர் கண்ட சித்து படித்தவர். இவரது ஜீவசமாதி பெருவுடையார் கோவிலுக்கு செல்லும் வழிக்கு முன்பும் கோதைமங்கலம் அருகில் அமைந்துள்ளது.

## மகா சமாதி
1945 நவம்பர் 4ல் மானூர் சாமி மகா சமாதியடைந்தார். தமிழ் கணக்கில் பார்திப வருடம் ஐப்பசி 19. இவரது சமாதி கோதைமங்கலம் மானூர் சுவாமிகள் மகா சமாதி என்று அழைக்கப்படுகிறது.

இவையன்றி பல இடங்களில் இவர் சமாதிகள் உள்ளதாகவும் நம்புகின்றனர்.

## குருபூசை

இவரது பிறந்த நட்சத்திரம் அன்றும் அம்மாவாசை, பௌர்ணமி அன்றும் சிறப்பு பூஜைகள் நடைபெற்று அன்னதானம் வழங்கப்படுகிறது. இவரது குருநாதர் ஸ்ரீலஸ்ரீ தெய்வசிகாமணி. குருநாதருடைய ஜீவசமாதியும் அவ்வூர் ஆற்றங்கரையில் அமைந்துள்ளது.

## மேற்கோள்கள்


பகுப்பு:சித்தர்கள்
கே. சி. பட்டி

**கே. சி. பட்டி** திண்டுக்கல் மாவட்டம் கொடைக்கானல் வட்ட த்தில் மேற்கு தொடர்ச்சிமலையில் அமைந்துள்ள ஒரு மலைக்கிராமம். இங்கு மலைவாழை, காப்பி, மிளகு மற்றும் ஆரஞ்சு விளைகிறது. தெலுங்கு மொழி பேசும் மக்கள் அதிகமாக வசிக்கின்றனர். தற்போது தாண்டிக்குடி இயற்கைச் சுற்றுலா மையத்தின் முக்கியபகுதியாக இருக்கிறது. இங்கு மருத்துவ குணம் நிறைந்த மூலிகைகள் மற்றும் மலைத்தேன் கிடைக்கிறது.

பகுப்பு:திண்டுக்கல்
காட்டு நொச்சி

**காட்டு நொச்சி**, **மயிலை**, **மயிலை நொச்சி** அல்லது **மயிலாடி**(*Peacock chaste tree*, *Vitex altissima*) என்பது பூக்கும் தாவர இனத்தைச் சேர்ந்த தாவரமாகும். இது 20 மீற்றர் வரை வளரக்கூடியது ஆகும். காட்டுநொச்சி வங்காளதேசம், இந்தியா, இந்தோனேசியா, மியான்மர், பப்புவா நியூ கினி மற்றும் இலங்கை ஆகிய இந்தோ-மலாயச் சூழல் வலய நாடுகளுக்கே உரித்தான தாவரமாகும். இதன் சாம்பல் கலந்த பட்டை முதிர்ச்சியால் செதில்களுடையதாக மாறுகிறது. இதன் பழம் ஊதா கலந்த கருப்பு நிறமாகும்.

## பொதுப் பெயர்கள்
*மலையாளம் – மையில்லா, மைலெல்லு 
*மராத்தி – தவி-ரிவ்தி, பலேச்
*தெலுங்கு – கன்டுபரு, நேமிலியாடொகு
*கன்னடம் – மைரொல், நேவாலடி, நவுலாடி, பல்கெய்
*சிங்களம் – மில்லா (මිල්ල) 
*ஆங்கிலம் – பீக்கொக் சேஸ்ட் டிரீ, டோல் சேஸ்ட் டிரீ
*அசாமியம் – ஆஹாய் (অহোঈ )
*சமசுகிருதம் – அதுலம் (अतुलम्), திலகம் (तिलकम्)
*நேபாளி – டின்-பட்டே 

## மேற்கோள்கள்

## வெளியிணைப்புகள்
*Flavonoids, triterpenoids and a lignan from ''Vitex altissima''.
*New acylated iridoid glucosides from ''Vitex altissima''.
*Phytochemical Analysis of ''Vitex altissima''.

பகுப்பு:இந்தியத் தாவரங்கள்
பகுப்பு:இந்தோனேசியத் தாவரங்கள்
பகுப்பு:பப்புவா நியூ கினித் தாவரங்கள்
பகுப்பு:இலங்கைத் தாவரங்கள்
பகுப்பு:தமிழ்நாட்டின் தாவரங்கள்
கங்கிரினைட்டு

**கங்கிரினைட்டு** *(Cancrinite)* என்பது Na6Ca2[(CO3)2|Al6Si6O24]•2H2O என்ற வேதியியல் வாய்பாடு கொண்ட ஃபெல்சுபதாய்டல்  தொகுதியைச் சேர்ந்த ஒரு கனிமம் ஆகும். சிலிக்காவின் அளவு குறைந்த கார ஃபெல்சுபாரே,  ஃபெல்சுபாதாய்டல் தொகுதியாகும்.  கூட்டு கார்பனேட்டு , சோடியம் சிலிக்கேட்டு மற்றும் அலுமினியம் ஆகியவை இக்கனிமத்தின் உட்கூறுகள் ஆகும். மஞ்சள் கலந்த பழுப்பு நிறமாகவும், சிவப்பு, பச்சை, வெண்மை மற்றும் நிறமற்றவையாகவும் கங்கிரினைட்டு கனிமம் காணப்படுகிறது. இக்கனிமத்தின் பிளவுகள் முத்துப் போன்ற மிளிர்வைக் கொண்டுள்ளன. குறை சங்கு முறிவு கொண்ட , எளிதில் உருகும் தன்மையுடைய இக்கனிமத்தின் கடினத் தன்மை 5-6 மற்றும் ஒப்படர்த்தி 2.45 ஆகும். சிலிக்கேட்டு வகை கனிமங்களுடன் இது இயல்புக்கு மாறாகச் செயல்படுகிறது. ஐதரோ குளோரிக் அமிலத்தில் கரைந்து பசை போன்ற ஊன் சிவப்பு வீழ்படிவைக் கொடுக்கிறது.

அறுகோண அமைப்புடனும், அரிதான படிகங்களின் படிக அமைப்பும், ஒழுங்கான படிகப் பிளவுடனும் இதன் அமைப்பு காணப்படுகிறது. 

பன்னாட்டு கனிமவியல் சங்கம் கங்கிரினைட்டு  கனிமத்தை Ccn என்ற குறியீட்டால் அடையாளப்படுத்துகிறது.

## மேற்கோள்கள்

பகுப்பு:கால்சியம் கனிமங்கள்
பகுப்பு:சோடியம் கனிமங்கள்
பகுப்பு:அலுமினியம் கனிமங்கள்
பகுப்பு:கார்பனேட்டு கனிமங்கள்
பகுப்பு:அறுகோணவமைப்புக் கனிமங்கள்
பகுப்பு:கங்கிரினைட்டு குழு கனிமங்கள்
விருமாண்டம்பாளையம்

**[[விருமாண்டம்பாளையம்]]**, திருப்பூர் மாவட்டத்தில் ஊத்துக்குளி வட்டம், ஊத்துக்குளி ஊராட்சி ஒன்றியத்திற்கு உட்பட்ட ஒரு கிராமம். இது ஒரு கிராமப் பஞ்சாயத்து ஆகும். இதில் விருமாண்டம்பாளையம், தில்லைகுட்டைபாளையம், பெரியக்காபாளையம், மல்லிபாளையம், ஒட்டுவிளாங்காடு, கீழேரிப்பதி, நொச்சிக்காடு, ஒத்தைப்பனைமேடு, சடையம்பதி, அம்மாபாளையம், கருக்குப்பாளையம், பொரசுப்பாளையம், கருக்கன்கூட்டம், அம்மன்கோவில்புதூர் போன்ற ஊர்கள் உள்ளன. விருமாண்டம்பாளையம் ஊராட்சியில் மூன்று தொடக்கப்பள்ளிகள் விருமாண்டம்பாளையம், அம்மாபாளையம் மற்றும் கீழேரிப்பதி என்ற ஊர்களில் அமைந்துள்ளன.  தொடக்க வேளாண்மை கூட்டுறவு கடன் சங்கம் ஒன்றும் விருமாண்டம்பாளையத்தில் செயல்பட்டு வருகிறது. இங்கு பிரீமியர் ஆயத்த ஆடை தயாரிப்பு தொழிற்சாலை செயல்பட்டு வருகிறது. விருமாண்டம்பாளையம், செங்கப்பள்ளி-கோபிசெட்டிபாளையம் மாநிலச் சாலையில் அமைந்துள்ளது. செங்கப்பள்ளி மற்றும் குன்னத்தூர் ஆகியவை அருகில் உள்ள பெரிய ஊர்கள் ஆகும்.

## மேற்கோள்கள்

பகுப்பு:திருப்பூர் மாவட்டத்திலுள்ள கிராமங்கள்
கு. பிச்சாண்டி

**கு. பிச்சாண்டி** (*K. Pitchandi*) ஒரு தமிழக அரசியல்வாதியும், தமிழகத்தின் தற்போதைய சட்ட மன்ற உறுப்பினரும் மற்றும் சட்டப்பேரவையின் துணைத்தலைவரும் ஆவார். இவர் 1989, 1996, 2001 மற்றும் 2006 ஆம் ஆண்டுகளில் நடந்த சட்டமன்றத் தேர்தல்களில், திருவண்ணாமலை சட்டமன்ற தொகுதியிலிருந்து, திராவிட முன்னேற்றக் கழக கட்சி சார்பில் போட்டியிட்டு, தமிழக சட்டமன்றத்திற்கு நான்கு முறை தேர்ந்தெடுக்கப்பட்டார்.. 1996 முதல் 2001 வரை தமிழக வீட்டு வசதித்துறை அமைச்சராகப் பதவி வகித்தார். பின்னர் 2021 ஆம் ஆண்டில் நடைபெற்ற சட்டமன்றத் தேர்தலில், கீழ்பெண்ணாத்தூர் தொகுதியில் இருந்து திமுக சார்பில் சட்டமன்ற உறுப்பினரானார்.

## மேற்கோள்கள்

பகுப்பு:திராவிட முன்னேற்றக் கழக அரசியல்வாதிகள்
பகுப்பு:தமிழக முன்னாள் அமைச்சர்கள்
பகுப்பு:வாழும் மக்கள்
பகுப்பு:9 ஆவது தமிழ்நாடு சட்டமன்ற உறுப்பினர்கள்
பகுப்பு:11 ஆவது தமிழ்நாடு சட்டமன்ற உறுப்பினர்கள்
பகுப்பு:12 ஆவது தமிழ்நாடு சட்டமன்ற உறுப்பினர்கள்
பகுப்பு:திருவண்ணாமலை மாவட்ட மக்கள்
பகுப்பு:13 ஆவது தமிழ்நாடு சட்டமன்ற உறுப்பினர்கள்
பகுப்பு:15 ஆவது தமிழ்நாடு சட்டமன்ற உறுப்பினர்கள்
பகுப்பு:16 ஆவது தமிழ்நாடு சட்டமன்ற உறுப்பினர்கள்
குசிநகர்

**குசிநகர்** அல்லது **குஷி நகர்**  (Kushinagar, Kusinagar or Kusinara) இந்தியாவின் உத்திரப் பிரதேசம் மாநிலத்தில், குசிநகர் மாவட்டத்தில் உள்ள நகரப் பஞ்சாயத்தாக உள்ளது. கௌதம புத்தர் தனது எண்பதாவது அகவையில் பரிநிர்வாணம் அடைந்த நகரம். கோரக்பூரிலிருந்து கிழக்கே 53 கி.மீ. தொலைவில் அமைந்துள்ளது. குசிநகரம் அனைத்துலக பௌத்தர்களின் புனித தலமாக விளங்குகிறது.

## மக்கள் பரம்பல்
2011ஆம் ஆண்டு நடத்தப்ப்பட்ட மக்கட்தொகை கணக்கெடுப்பின் படி, குசிநகர மக்கட்தொகை 22,214 ஆக உள்ளது. அதில் ஆண்கள் 52%, பெண்கள் 48% ஆக உள்ளது. மொத்தம் 3462 வீடுகள் கொண்டுள்ளது. எழுத்தறிவு விகிதம் 78.43%.

## அமைவிடம்
கோரக்பூரின் கிழக்கே 53 கிலோ மீட்டர் தொலைவில், தேசிய நெடுஞ்சாலை எண் 28இல் அமைந்துள்ளது குசி நகரம். அருகில் அமைந்த தொடருந்து நிலையம் கோரக்பூர் ஆகும்.

## படக்காட்சியகம்



File:Buddha's cremation stupa, Kushinagar.jpg|புத்தரை எரியூட்டிய இடம் 
File:Golden Buddha in Wat Thai Temple.jpg|வாட் தாய் குசிநகர் தங்க புத்தர் சிலை 
File:kusinara.jpg|புத்தரின் பரிநிர்வாண கோயில்
File:Stupa ruins in Kushinagar.jpg|சிதைந்த தூண்கள், குசிநகரம் 
Image:Watthaikusinara.jpg|வாட் தாய் மடாலயம்
Image:Buddha Relic Distribution Site 02.jpg|புத்திரின் அஸ்தி உள்ள பகுதி 


## புத்தரின் மகாபரிநிர்வாணக் காட்சி
கௌதம புத்தர் குசிநகரில் தமது 80வது அகவையில் படுத்த கோலத்தில் பரிநிர்வாணம் அடைந்தார். அப்பரிநிர்வானக் காட்சியை குசிநகரில் சிற்பமாக செதுக்கி வைக்கப்பட்டுள்ளது.

## இதனையும் காண்க

* லும்பினி
* கபிலவஸ்து
* வைசாலி
* சாரநாத்
* கயை
* சாஞ்சி
* ராஜகிரகம்
* சிராவஸ்தி
* அசோகரின் தூண்கள்
* புத்தகயா
* பர்குட் அசோகர் தூண்

## மேற்கோள்கள்
A Literary History of Deoria & Kushinagar by Prof.(Dr.) M.A. Lari Azad (USM 1998 Ghaziabad)

## வெளி இணைப்புகள்
https://www.google.co.in/maps/place/Kushinagar+Vipassana+Center/@26.7378232,83.8857087,17z/data=!3m1!4b1!4m2!3m1!1s0x0:0x43903748fcdbde0f
www.kushinagar.net
* Official Photo Gallery of Kushinagar
* Entry on '''Kusinara''' (Kushinagar) in the Dictionary of Pali Proper Names
* Photos of Kushinagar ruins and stupas
* Photos of Kushinagar
* Kushinagar Travel Guide   '''Kushinagar Photo Gallery, Temples At Kushinagar''' 

பகுப்பு:பௌத்த தொல்லியற்களங்கள்
பகுப்பு:உத்தரப் பிரதேச தொல்லியற்களங்கள்
பகுப்பு:பௌத்த கோயில்கள்
பகுப்பு:பௌத்த யாத்திரைத் தலங்கள்
பகுப்பு:உத்தரப் பிரதேச மாநிலத்திலுள்ள ஊர்களும் நகரங்களும்
பகுப்பு:இந்திய பௌத்த கோயில்கள்
பகுப்பு:ஆசிய மாதக் கட்டுரைகள் நவம்பர் 2015
பகுப்பு:பண்டைய இந்திய நகரங்கள்
ரிச்சர்ட் ரிசி

**ரிச்சர்ட் சாராப் பாபு** திரைப்படங்களில் **ரிச்சர்ட் ரிசி**  இந்தியத் திரைப்பட நடிகர் ஆவார். அதிகமாக தமிழ், தெலுங்கு மொழிகளில் நடித்து வருகிறார். இவர், நடிகர் அஜித் குமாரின் மனைவியான சாலினியின் சகோதரர் ஆவார்.

## வாழ்க்கைக் குறிப்பு
### ஆரம்பகால வாழ்க்கை
ரிச்சர்ட், சென்னையில் குடியேறிய மலையாளக் குடும்பத்தில் *பாபு*, *ஏலியஸ்* இணையருக்கு 1977 அக்டோபர் 20 அன்று மகனாகப் பிறந்தார். 12ஆம் வகுப்பு வரை, லயோலா மெட்ரிக்குலேசன் பள்ளியில் கல்வி பயின்றார். இவரது தங்கைகளான சாலினி, சாமிலி இருவரும் திரைப்பட நடிகைகள் ஆவர். இவரின் தந்தை கேரளத்தின் கொல்லம் நகரைச் சேர்ந்தவர். தாயார் சென்னையில் குடியேறிய மலையாளக் குடும்பத்தைச் சேர்ந்தவர். இவரின் தந்தை நடிகர் ஆவதற்காக சென்னைக்கு குடிபெயர்ந்தவர். இவர் மற்றும் இவரது சகோதரிகளும் பெரிய நடிகைகளாக திகழ்ந்ததன் மூலமாக, தான் பெரிய நடிகராக வேண்டும் என்கிற இவர்களது தந்தையின் இலட்சியத்தை நிறைவேற்றினர். அஜித் குமார், இவரது சகோதரி சாலினியின் கணவராவார்.

### திரை வாழ்க்கை

## நடித்த திரைப்படங்கள்
காதல் வைரஸ் 
திரௌபதி

## பெற்ற விருதுகள்
## மேற்கோள்கள்

## வெளி இணைப்புகள்
* 

பகுப்பு:வாழும் மக்கள்
பகுப்பு:1977 பிறப்புகள்
பகுப்பு:கேரள மக்கள்
பகுப்பு:தமிழ்த் திரைப்பட நடிகர்கள்
பகுப்பு:தெலுங்குத் திரைப்பட நடிகர்கள்
பகுப்பு:மலையாளத் திரைப்பட நடிகர்கள்
பகுப்பு:சென்னை நடிகர்கள்